
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 192 

30 Απριλίου 2009 


Α ΠΟΦΑΣΕ ΙΣ 

Αριθμ. 7493 

Χωροθέτηση Τουριστικού Λιμένα Ναυπλίου. 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ Α' 187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/1993 (ΦΕΚ 118 
Α') «Δημιουργία και λειτουργία τουριστικών λιμένων», 
όπως τροποποιήθηκε και ισχύει. 

3. Τις διατάξεις του π.δ. 149/19.8.2005 (ΦΕΚ Α' 211) περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 4/2009 (ΦΕΚ 2Α/8.1.2009) «Δι¬ 
ορισμός Υπουργών, Αναπληρωτή Υπουργού και Υφυ¬ 
πουργών». 

5. Την υπ’ αριθμ. Υ1961/04.02.2009 (ΦΕΚ 40 τ. υπαλ¬ 
λήλων ειδικών θέσεων και οργάνων διοίκησης φορέων 
του δημοσίου και ευρύτερου δημόσιου τομέα) κοινή 
απόφαση του Πρωθυπουργού και Υπουργού Τουριστι¬ 
κής Ανάπτυξης περί διορισμού Γενικού Γραμματέα του 
Υπουργείου Τουριστικής Ανάπτυξης. 

6. Την υπ’ αριθμ. 10165/29.11.2004 απόφαση Υπουργού 
Τουριστικής Ανάπτυξης περί συγκρότησης της Επιτρο¬ 
πής Τουριστικών Λιμένων όπως τροποποιήθηκε με τις 
υπ’ αριθμ. 8672/13.7.2005,6454/26.5.2006 και 3158/15.2.2008 
αποφάσεις. 

7. Την υπ’ αριθμ. 0-620 απόφαση του Νομάρχη Αργο¬ 
λίδας περί εγκρίσεως τροποποιήσεως χερσαίας ζώνης 
Λιμένος Ναυπλίου (ΦΕΚ 161/26.3.1981). 

8. Το υπ’ αριθμ. 932/23.9.2003 έγγραφο του Λιμενικού 
Ταμείου Αργολίδος προς την Γενική Γραμματεία Του- 
ρισμού/Δ/νση Θαλάσσιου Τουρισμού και Τουριστικών 
Λιμένων. 

9. Το υπ’ αριθμ. Τ/1844/2.2.2004 διαβιβαστικό έγγρα¬ 
φο του Υπουργείου Τουριστικής Ανάπτυξης/Διεύθυνση 
Τουριστικών Λιμένων/Τμήμα Χωροθετήσεων. 

10. Το υπ’ αριθμ. 1353/23.4.2004 εισερχόμενο έγγραφο 
του Υπουργείου Εθνικής Αμυνας/Γενικό Επιτελείο Ναυ- 
τικού/Δ/νση Α2/Τμήμα Ιε. 


11. Το υπ’ αριθμ. 1895/6.5.2004 εισερχόμενο έγγραφο 
του Υπουργείου ΠΕΧΩΔΕ/Γενική Διεύθυνση Περιβάλλο¬ 
ντος ΕΥΠΕ (Ειδική Υπηρεσία Περιβάλλοντος) (Α.Π. οικ. 
123670/27.4.2004). 

12. Το υπ’ αριθμ. 459/23.6.2004 έγγραφο του Δημοτικού 
Λιμενικού Ταμείου Αργολίδος προς την 5η ΕΒΑ Σπάρτης 
και την Δ' ΕΠΚΑ Ναυπλίου. 

13. Το υπ’ αριθμ. 4242/29.6.2004 έγγραφο του Υπουρ¬ 
γείου Τουρισμού/Δ/νση Θαλάσσιου Τουρισμού και Του¬ 
ριστικών Λιμένων προς το Λιμενικό Ταμείο Αργολίδας. 

14. Το υπ’ αριθμ. 511/29.7.2004 έγγραφο του Δημοτικού 
Λιμενικού Ταμείου Αργολίδος προς την Γ ενική Γ ραμμα- 
τεία Τουρισμού/Δ/νση Θαλάσσιου Τουρισμού και Του¬ 
ριστικών Λιμένων. 

15. Την απόφαση του Υπουργείου Πολιτισμού (ΥΠΠΟ/ 
ΓΔΑΠΚ/ΑΡΧ/Β1/Φ50/22931/1316/29-5-2007) περί έγκρισης 
της μελέτης χωροθέτησης μετά της ομόφωνης γνωμο¬ 
δότησης του Κ.Α.Σ. όπως διατυπώθηκε στην υπ’ αριθμ. 
15/24.4.2007 Συνεδρία του. 

16. Το υπ’ αριθμ. 11552/11.7.2007 έγγραφο του Υπουρ¬ 
γείου Τουριστικής Ανάπτυξης/Διεύθυνση Τουριστικών 
Λιμένων/Τμήμα Χωροθετήσεων προς το Δημοτικό Λι¬ 
μενικό Ταμείο Ναυπλίου σχετικά με επανυποβολή επι- 
καιροποιημένης μελέτης χωροθέτησης του έργου που 
να ενσωματώνει τις προϋποθέσεις του ΚΑΣ. 

17. Το υπ’ αριθμ. 13327/7.8.2007 εισερχόμενο έγγραφο 
του Υπουργείου Πολιτισμού/Εφορεία Εναλίων Αρχαι¬ 
οτήτων. 

18. Το υπ’ αριθμ. 15126/22.7.2008 έγγραφο του Δημο¬ 
τικού Λιμενικού Ταμείου Ναυπλίου περί επανυποβολής 
της τροποποιημένης μελέτης βάσει της απόφασης του 
ΥΠΠΟ. 

19. Το υπ’ αριθμ. 18923/16.9.2008 εισερχόμενο έγγραφο 
του Υπουργείου Πολιτισμού/Εφορεία Εναλίων Αρχαιο¬ 
τήτων. 

20. Το υπ’ αριθμ. 19131/18.9.2008 έγγραφο του Υπουρ¬ 
γείου Τουριστικής Ανάπτυξης προς ΥΠ. ΕΜΠ. ΝΑΥΤΙΛΙ- 
ΑΣ/Γ.Γ. Λιμένων και Λιμενικής Πολιτικής. 

21. Το υπ’ αριθμ. 19132/18.9.2008 έγγραφο του Υπουρ¬ 
γείου Τουριστικής Ανάπτυξης προς ΥΠ. ΠΟ. (Εφορεία 
Εναλίων Αρχαιοτήτων/25η ΕΒΑ). 

22. Τα υπ’ αριθμ. 182/28.9.2005,201/4.7.2007,218/4.9.2008 
Πρακτικά της Επιτροπής Τουριστικών Λιμένων του 
Υπουργείου Τουριστικής Ανάπτυξης, στην οποία πα¬ 
ρέστησαν οι εκπρόσωποι ΥΠ.ΠΟ, Υ.ΠΕ.ΧΩ.Δ.Ε., Υ.Ε.Ν., 
ΥΠ.ΕΘ.Α./Γ.Ε.Ν., ΥΠ.ΟΙ. & ΟΙΚ., ΥΠ. ΤΟΥΡ. ΑΝ. και Ε.Ο.Τ. 
σύμφωνα με τα οποία, τα προαναφερόμενα μέλη ομό¬ 
φωνα γνωμοδότησαν θετικά για την χωροθέτηση του 
τουριστικού λιμένα σκαφών αναψυχής εντός της ζώνης 
λιμένα Ναυπλίου. 

23. Το Πρακτικό της 38ης/18.12.2008 Συνεδρίασης της 
Επιτροπής Σχεδιασμού και Ανάπτυξης Λιμένων (Ε.Σ.Α.Λ.) 
(Αρ. 02/18.12.2008 απόφαση της Επιτροπής (Φ.07) Εισερ¬ 
χόμενο με αρ. πρωτ. 4091/16.2.2009). 

24. Το γεγονός ότι από τις διατάξεις της παρούσας 
δεν προκαλείται δαπάνη εις βάρος του Κρατικού Προϋ¬ 
πολογισμού, αποφασίζουμε: 

1. Εγκρίνουμε, την χωροθέτηση του Τουριστικού Λιμέ¬ 
να Ναυπλίου εντός της ζώνης λιμένα Ναυπλίου σύμφωνα 
με τις διατάξεις του άρθρου 31 του Κεφ. Γ του ν. 2160/ 
1993, όπως τροποποιήθηκε και ισχύει, την υποβληθεί- 
σα μελέτη (τεχνική περιγραφή) και το επισυναπτόμενο 
τοπογραφικό διάγραμμα που αποτελεί αναπόσπαστο 
μέρος της παρούσας. 

Ο φορέας διαχείρισης του Τουριστικού Λιμένα είναι 
το Δημοτικό Λιμενικό Ταμείο Ναυπλίου. 

Το εμβαδόν της χερσαίας ζώνης (ΑΒΓΔΕΖΗΘΚΛΜΝ- 
ΞΟΠΡΣΤΥΦΑ) είναι 43.125,00 τ.μ. 

Το εμβαδόν της θαλάσσιας ζώνης (ΑΘ1Θ2Θ3Θ4ΡΠΟ- 
ΞΝΜΛΚΘΗΖΕΔΓΒΑ) είναι 71.200,00τ.μ. 

Το εμβαδόν των επιχώσεων είναι 31.109,00 τ.μ. 

Η δυναμικότητα του λιμένα είναι 210 θέσεις ελλιμε- 
νισμού σκαφών αναψυχής σύμφωνα με τον πίνακα που 
ακολουθεί: 



ΜΗΚΟΣ 

ΠΛΑΤΟΣ 

ΜΗΚΟΣ 

ΑΡΙΘΜΟΣ 

ΠΟΣΟΣΤΟ 

ΚΑΤΗΓΟΡΙΑ ΣΚΑΦΟΥΣ (I) ΘΕΣΗΣ (γπ) ΘΕΣΗΣ (πί) ΘΕΣΕΩΝ 

ΣΤΟ 

ΣΥΝΟΛΟ % 

1 

<8 

3 

8 

6 

2,86 

II 

8-10 

3,5 

10 

51 

24,28 

III 

10-12 

4 

12 

66 

31,43 

IV 

12-15 

4,5 

15 

42 

20,00 

V 

15-18 

5 

18 

35 

16,67 

VI 

18-25 

6 

25 

10 

4,76 

ΣΥΝΟΛΟ 




210 

100,00 


Περιγραφή των προτεινόμενων έργων 

Θέση της Μαρίνας 

Ο Τουριστικός Λιμένας Ναυπλίου θα κατασκευασθεί 
στη θαλάσσια περιοχή 500 ιτι περίπου βόρεια του λιμένα 
της πόλης του Ναυπλίου, στην περιοχή του αντιπροσαμ- 
μωτικού μώλου και θα καταλαμβάνει θαλάσσιο μέτωπο 
μήκους 320 πί περίπου. Η χερσαία ζώνη του οριοθετεί- 
ται προς τη θάλασσα από το κρηπίδωμα ΑΒ, το μώλο 
ΒΓΔΕΖΗ, τα κρηπιδώματα ΗΘ, ΘΚ, το μώλο ΚΛΜΝ, τα 
κρηπιδώματα ΝΞΟΠ και το μέτωπο ΠΡ. Η λιμενολεκάνη 
του οριοθετείται από τα κρηπιδώματα ΑΒΓΔΕΖΗΘΚΛ- 
ΜΝΞΟΠ και τον πλωτό κυματοθραύστη ΠΠ 1 Π 2 Π 3 σχήμα¬ 
τος Γ, συνολικού μήκους 300 ιτι, που θα τοποθετηθεί 
κάθετα στο κρηπίδωμα ΝΞΟΠ, στη θέση Π. 

Έργα θαλάσσιας ζώνης 

Κρηπιδώματα 

Το θαλάσσιο μέτωπο του Τουριστικού Λιμένα θα δι¬ 
αμορφωθεί με κρηπιδώματα ωφέλιμου βάθους -3,50 ιτι 
και στάθμης κυκλοφορίας +1,20 ιτι, στα οποία αφ’ ενός 


θα πρυμνοδετούν σκάφη και αφ’ ετέρου θα προσαρ- 
μοσθούν οι πλωτοί προβλήτες και ο πλωτός κυματο¬ 
θραύστης. 

Ο κρηπιδότοιχος θα κατασκευασθεί με πρόχυτους 
συμπαγείς τεχνητούς ογκολίθους από σκυρόδεμα. Θα 
γίνει εκσκαφή και εξυγίανση του θαλάσσιου πυθμένα 
μέχρι τη στάθμη -4,50 ιτι και θα τοποθετηθεί λιθορ- 
ριπή έδρασης 0,1-100 Κρ και πάχους 0,70 πη Πίσω από 
τις στήλες των τεχνητών ογκολίθων θα τοποθετηθεί 
ανακουφιστικό πρίσμα από λιθορριπή. 

Ο μώλος ΚΛΜΝ, μήκους 60 ιτι και πλάτους 6 ιτι, θα 
κατασκευασθεί με πρόχυτους συμπαγείς τεχνητούς 
ογκολίθους από σκυρόδεμα. Τέλος, ο μώλος ΒΓΔΕΖΗ, 
πλάτους 6,00 γπ στα πρώτα 114 ιτι και 12 πη στα τελευταία 
30 ηη, θα κατασκευασθεί επίσης με πρόχυτους συμπα¬ 
γείς τεχνητούς ογκολίθους από σκυρόδεμα. 

Πλωτός κυματοθραύστης 

Ο πλωτός κυματοθραύστης ΠΠ 1 Π 2 Π 3 σχήματος Γ, θα 
έχει συνολικό μήκος 300 πί και θα τοποθετηθεί κάθε¬ 
τα στο κρηπίδωμα ΝΞΟΠ, στη θέση Π. Το πλωτό αυτό 
έργο πλάτους 4 πί θα αποτελείται από το τμήμα ΠΠ 1 
μήκους 160 πί, το τμήμα Π 1 Π 2 μήκους 40 πί και το τμήμα 
Π 2 Π 3 μήκους 100 πί, τα οποία συντίθενται από στοιχεία 
μήκους 20 ιτι. 

Ο κυματοθραύστης θα αποτελείται από πλωτά στοι¬ 
χεία βαρέως τύπου από σκυρόδεμα. Η πρόσβαση από το 
μόνιμο τμήμα του κρηπιδώματος προς το πλωτό τμήμα 
θα γίνεται με ειδική γέφυρα (πασαρέλα). Η γέφυρα θα 
είναι σταθερά συνδεδεμένη με άρθρωση πάνω στο μό¬ 
νιμο έργο, ενώ θα κυλιέται με τροχούς στο άλλο άκρο 
της, προς την πλευρά του πλωτού κυματοθραύστη. 

Πλωτοί προβλήτες 

Στη λιμενολεκάνη του Τουριστικού Λιμένα θα εγκατα¬ 
σταθούν δύο πλωτοί προβλήτες ΞΞ1 και ΟΟΙ, συνολικού 
μήκους 192 ιτι (με αντίστοιχα μήκη 60 πί και 132 πί). Θα 
αποτελούνται από πλωτά στοιχεία πλάτους 3 πί και 
μήκους 12 ιτι. Η πρόσβαση από τα κρηπιδώματα στους 
πλωτούς προβλήτες θα γίνεται με ειδικές γέφυρες (πα¬ 
σαρέλες). Κάθε γέφυρα θα είναι σταθερά συνδεδεμένη 
με άρθρωση πάνω στον κρηπιδότοιχο, ενώ θα κυλιέται 
με τροχούς στο άλλο άκρο της, προς την πλευρά του 
πλωτού προβλήτα. 

Δέστρες - Μόνιμα αγκυροβόλια σκαφών 

Όλα τα κρηπιδώματα πρόσδεσης σκαφών, το εσωτε¬ 
ρικό του μώλου ΒΓ ΔΕΖΗ, ο μώλος ΚΛΜΝ, καθώς και οι 
πλωτοί προβλήτες και ο πλωτός κυματοθραύστης θα 
εξοπλισθούν με κατάλληλες δέστρες για την ασφαλή 
πρόσδεση των σκαφών. 

Τα σκάφη θα προσδένονται προς μεν την πλευρά του 
κρηπιδώματος ή του πλωτού στοιχείου στις δέστρες, 
προς δε την πλευρά της θάλασσας στα μόνιμα αγκυ¬ 
ροβόλια (ρεμέτζα) που θα δημιουργηθούν. 

Ανέλκυση/καθέλκυση σκαφών 

Για την ανέλκυση και καθέλκυση μικρών σκαφών 
προβλέπεται η κατασκευή, στο κρηπίδωμα ΝΞΟΠ, μιας 
ράμπας, πλάτους 10 πί για την ανέλκυση/καθέλκυση 
των σκαφών με τη βοήθεια τρέϊλερ. Η ράμπα συνολικού 
μήκους 30 πί περίπου, θα περιλαμβάνει ένα τμήμα με 
κλίση 10 % (προς την ξηρά) και ένα τμήμα με κλίση 20 
% (προς τη θάλασσα), ενώ το προς τη θάλασσα άκρο 
της θα έχει ωφέλιμο βάθος -3,5 πί. 

Βυθοκορήσεις 

Σε ολόκληρη τη λιμενολεκάνη του Τουριστικού Λιμένα 
προβλέπεται εκτεταμένη βυθοκόρηση ώστε να επιτευ- 

χθεί ελάχιστο ωφέλιμο βάθος -3,50 ηη. Η βυθοκόρηση θα 
επεκταθεί από την είσοδο της Μαρίνας μέχρι τα όρια 
του διαύλου ναυσιπλοΐας του λιμένα, ώστε ολόκληρη η 
θαλάσσια αυτή περιοχή να έχει επαρκές βάθος για την 
κυκλοφορία των σκαφών. 

Έργα χερσαίας ζώνης 

Λειτουργίες χερσαίας ζώνης και αντίστοιχες επιφά¬ 
νειες 

Ολόκληρη η χερσαία ζώνη περιγράφεται στα σχέδια 
από τα σημεία ΑΒΓΔΕΖΗΘΚΛΜΝΞΟΠΡΤΥΦΑ και περιλαμ¬ 


βάνει τις κτιριακές εγκαταστάσεις και τους υπόλοιπους 
απαραίτητους για την εύρυθμη λειτουργία του Τουρι¬ 
στικού Λιμένα στεγασμένους ή υπαίθριους χώρους. 

Ρυμοτομική μελέτη 

Στον ακόλουθο πίνακα, ο οποίος είναι ο αντίστοιχος 
του ρυμοτομικού σχεδίου του Τουριστικού Λιμένα (βλ. 
σχέδιο 210-3Α), καθορίζονται οι όροι δόμησης για κάθε 
οικοδομικό τετράγωνο μαζί με τις χρήσεις που επιτρέ¬ 
πεται να περιλαμβάνει και ο συνολικός πραγματοποιού¬ 
μενος συντελεστής δόμησης του Τσυριστικού Λιμένα. 


ΟΡΟΙ ΔΟΜΗΣΗΣ 


Ο.Τ. 

ΜΕΓΙΣΤΟ 

ΠΟΣΟΣΤΟ 

ΚΑΛΥΨΗΣ 

ΣΥΝΤΕΛΕΣΤΗΣ 

ΔΟΜΗΣΗΣ 

ΕΜΒΑΔΟΝ 

Ο.Τ. 

μ 2 

ΜΕΓΙΣΤΗ 

ΣΥΝΟΛΙΚΉ 

ΕΚΜΕΤΑΛΛΕΥΣΗ 

μ 2 

ΜΕΓΙΣΤΟ 

ΕΠΙΤΡΕΠΟΜΕΝΟ 

ΥΨΟΣ 

μ 


Ο.Τ 1 

40% 

0,19 

2.227 

424 

4,5 . 

+ ΤΨΟΣ ΣΤΕΓΗΣ 

ΑΠΟ ΟΡΙΣΤΙΚΕΣ. 
ΔΙΑΜΟΡΦΩΜΕΝΕ! 
ΣΤΑΘΜΕΣ 7 

- ΣΧΟΛΗ ΝΑΤΤΑΘΛΗΤΙΣΜΟΤ 

- ΣΤΓΚΡΟΤΗΜΑ ΩΧ - ΝΤΟΤΣ 

- ΣΤΑΘΜΕΤΣΗ ΑΤΤΟΚίΝΗΤΩΝ 

Ο.Τ 2 

40% 

0,15 

13.610 

2.040 

(ΕΣ 

4,5 £ 

+ ΤΨΟΣ ΣΤΕΓΗΣ 

ΜΡΕΙΤΑΙ- ΠΤΡΓΟΣ 6ΑΕΓ 
7.5 + ΤΨΟΣ ΙΤΕζΗΣ) 

ΑΠΟ ΟΡΙΣΤΙΚΕΣ 
ΔΙΑΜΟΡΦΩΜΕΝΕΣ 
ΣΤΑΘΜΕΣ 

- ΔΡΑΣΤΗΡΙΟΤΗΤΕΣ ΑΡΘΡΟΤ 29 ΠΑΡ 2 & 

ΑΡΘΡ0Τ 33 ΠΑΡ. 2 ΤΟΤ Ν.2160/93 

(ΟΤ (ΕΣΤΙΑΤΟΡΙΑ. ΑΝΑΨΤΚΤΗΡΙΑ) 

- ΠΤΡΓΟΣ ΕΛΕΓΧΟΤ 

- ΝΑΤΤΙΚΟΣ ΟΜΙΛΟΣ 

- ΧΩΡΟΙ ΤΓΙΕΙΝΗΣ. ΑΠΟΘΗΚΕΣ 

- ΚΑΤΑΣΤΗΜΑΤΑ ΝΑΤΤΙΛΙΑΚΩΝ ΕΙΔΩΝ 

- ΣΤΠΕΡ ΜΑΡΚΕΤ 

- ΣΤΑΘΜΕΤΣΗ ΑΤΤΟΚΙΝΗΤΩΝ 

Ο.Τ 3 

- 

- 

6.260 

20 

- 

- ΠΡΑΣΙΝΟ. ΚΟΙΝΟΧΡΗΣΤΟΙ ΧΩΡΟΙ, ΑΘΛΟΠΑΙΔΙΕΣ 

- ΦΤΛΑΚΙΟ ΕΙΣΟΔΟΤ 

- Η/Μ ΕΓΚΑΤΑΣΤΑΣΕΙΣ 

Ο.Τ. 4 

- 

- 

3.420 

10 

- 

- ΣΤΑΘΜΕΤΣΗ ΑΤΤΟΚΙΝΗΤΩΝ 

- ΦΤΛΑΚΙΟ ΕΙΣΟΔΟΤ 

Ο.Τ. 5 

40% 

0,154 

3.245 

500 

4.5 

+ ΤΨΟΣ ΣΤΕΓΗΣ 

ΑΠΟ ΟΡΙΣΤΙΚΕΣ 
ΔΙΑΜΟΡΦΩΜΕΝΕΣ 
ΣΤΑΘΜΕΣ 

- ΤΠΑΙΘΡΙΟ ΘΕΑΤΡΟ 

- ΧΩΡΟΙ ΣΤΝΑΘΡΟΙΣΗΣ ΚΟΙΝΟΤ 


- 

- 

- 

20 

- 

- ΧΡΗΣΕΙΣ ΕΚΤΟΣ ΟΤ. 

(ΣΤΑΘΜΟΣ ΚΑΤΣΙΜΩΝ, ΤΠΟΣΤΑΘΜΟΣ. ΑΝΤΛΙΟΣΤΑΣΙΟ) 


- 

- 

14.363 

- 

- 

- ΛΟΙΠΕΣ: ΧΡΗΣΕΙΣ (ΔΡΟΜΟΙ. ΣΤΑΘΜΕΤΣΗ. ΠΡΑΣΙΝΟ) 




43.125 

3.014 


ΣΥΝΟΛΟ 


ΣΥΝΤΕΛΕΣΤΗΣ ΔΟΜΗΣΗΣ = 3.014Μ 2 / 43.125 Μ 2 = 0,07 


Πρόσβαση/είσοδος - Οδική κυκλοφορία στο εσωτε¬ 
ρικό του Τουριστικού Λιμένα 

Η πρόσβαση στο χερσαίο χώρο του Τουριστικού Λι¬ 
μένα θα γίνεται μέσω της επαρχιακής οδού Ναυπλίου- 
Νέας Κίου στα ανατολικά του λιμένα. Για το σκοπό αυτό 
απαιτείται η διαμόρφωση πρόσθετου οδικού τμήματος 
μήκους περίπου 50 πι, το οποίο θα συνδέει το δρόμο 
με την κύρια είσοδο στο βορειοανατολικό άκρο του. 
Τόσο στη διασταύρωση του νέου οδικού τμήματος με 
την υφιστάμενη επαρχιακή οδό Ναυπλίου-Νέας Κίου, 
όσο και στην κύρια είσοδό του, θα διαμορφωθούν κα¬ 
τάλληλοι οδικοί κόμβοι ώστε να γίνεται με ασφάλεια η 
οδική κυκλοφορία από και προς το Λιμένα. 

Το εσωτερικό οδικό δίκτυο του Τουριστικού Λιμένα 
σχεδιάσθηκε έτσι ώστε να εξασφαλίζεται άμεση πρό¬ 
σβαση σε όλους τους επί μέρους χώρους της χερσαίας 
ζώνης, καθώς και σε όλα τα κρηπιδώματα πρόσδεσης 
σκαφών. 


Περιγραφή Η/Μ εγκαταστάσεων και δικτύων 

1. Εγκαταστάσεις και δίκτυα θαλάσσιας ζώνης 

Οι Η/Μ εγκαταστάσεις και τα δίκτυα θαλάσσιας ζώνης 
περιλαμβάνουν την κατασκευή και εγκατάσταση των 
ακόλουθων: 

• Πυργίσκοι παροχών 67 πυργίσκων-διανομέων πα¬ 
ροχών (δθΓνίοοδ όοΙΙατόδ) - οι οποίοι θα μπορούν να 
εξυπηρετήσουν όλα τα ελλιμενισμένα σκάφη. 

• Ηλεκτροδότηση σκαφών, (τέσσερις ρευματοδότες/ 
παροχών) 

• Φωτισμός κρηπιδωμάτων και πλωτών προβλητών. Ο 
φωτισμός των κρηπιδωμάτων πρόσδεσης σκαφών και 
των πλωτών προβλητών θα εξασφαλίζεται με τα φωτιστι¬ 
κά σώματα των πυργίσκων παροχών που θα βρίσκονται 
κατά μήκος των κρηπιδωμάτων και των προβλητών. 

• Υδροδότηση σκαφών. (Σε κάθε πυργίσκο παροχών 
προβλέπεται η τοποθέτηση δύο παροχών πόσιμου νε¬ 
ρού, με ιδιαίτερο μετρητή κατανάλωσης.) 

• Παροχές τηλεφώνου. Σε κάθε πυργίσκο παροχών 
στα κρηπιδώματα και στους πλωτούς προβλήτες προ- 
βλέπεται η ύπαρξη τεσσάρων τηλεφωνικών γραμμών για 
την εξυπηρέτηση των ελλιμενισμένων σκαφών. 

• Δίκτυο και εγκαταστάσεις πυρόσβεσης Προβλέπεται 
η εγκατάσταση δικτύου πυρόσβεσης στα κρηπιδώματα 
πρόσδεσης σκαφών, στους μώλους και στους πλωτούς 
προβλήτες και τον κυματοθραύστη, ενώ θα εγκαταστα¬ 
θούν σημεία πυρόσβεσης τα οποία θα καλύπτουν όλα 
τα ελλιμενισμένα σκάφη. 

• Σταθμός και δίκτυο ανεφοδιασμού καυσίμων (Ο 
σταθμός ανεφοδιασμού καυσίμων για τα εξυπηρετού¬ 
μενα σκάφη θα διαμορφωθεί στο ακραίο τμήμα του 
μώλου ΒΓΔΕΖΗ, όπου θα διαμορφωθεί θέση για παρα¬ 
βολή σκάφους μήκους έως 30 πι.) 

• Σταθμός και δίκτυο συλλογής λυμάτων και ελαίων 
σκαφών 

Ο Τουριστικός Λιμένας θα διαθέτει υπηρεσία απά- 
ντλησης των λυμάτων των σκαφών που είναι εφοδια¬ 
σμένα με δεξαμενές κατακράτησης λυμάτων. Η κύρια 
εγκατάσταση απάντλησης λυμάτων προβλέπεται να 
δημιουργηθεί δίπλα στον σταθμό ανεφοδιασμού των 
σκαφών, στο ακραίο τμήμα του μώλου ΒΓ ΔΕΖΗ, ώστε να 
είναι δυνατή η εξυπηρέτηση των σκαφών στην ίδια θέση 
παραβολής. Τα λύματα των σκαφών από τους σταθμούς 
απάντλησης θα διοχετεύονται στο αποχετευτικό δίκτυο 
της μονάδας. Στην ίδια θέση θα εγκατασταθεί και υπη¬ 
ρεσία απάντλησης ακαθάρτων ελαίων, τα οποία μέσω 
κατάλληλου αγωγού θα διοχετεύονται στη δεξαμενή 
κατακαθίσεως ελαιωδών καταλοίπων. 

2. Εγκαταστάσεις και δίκτυα χερσαίας ζώνης 

Στη χερσαία ζώνη του Τουριστικού Λιμένα θα διαμορ¬ 
φωθούν οι χώροι εξυπηρέτησης των επιβαινόντων στα 
σκάφη και των επισκεπτών της Μαρίνας και θα κατα- 
σκευασθούν οι κτιριακές και λοιπές βοηθητικές εγκατα¬ 
στάσεις. Τα δίκτυα για την εξυπηρέτηση της χερσαίας 
ζώνης θα συνδεθούν στις περισσότερες περιπτώσεις με 
τα υπάρχοντα δίκτυα της πόλης του Ναυπλίου. 

• Δίκτυο ύδρευσης - αποχέτευσης 

Το δίκτυο ύδρευσης των χερσαίων χώρων θα εξυ¬ 
πηρετεί την τροφοδοσία των παροχών για τα ελλι¬ 
μενισμένα σκάφη, τις κτιριακές εγκαταστάσεις της 
Μαρίνας και τους υπαίθριους χώρους. Το κύριο δίκτυο 
θα αποτελείται από δεξαμενές συγκέντρωσης και το 
δίκτυο σωληνώσεων. Στο χερσαίο χώρο του Λιμένα 
θα κατασκευασθεί δίκτυο αποχέτευσης στο οποίο θα 
συγκεντρώνονται τα λύματα από τις κτιριακές εγκατα¬ 
στάσεις και τα σκάφη. 

• Ηλεκτρικές εγκαταστάσεις - Τηλεφωνικό Δίκτυο 
- Επικοινωνίες 

Για την εξυπηρέτηση των αναγκών του Τουριστικού 
Λιμένα θα επεκταθεί στο χερσαίο χώρο της το τηλε¬ 
φωνικό δίκτυο της πόλης. Το τηλεφωνικό δίκτυο της 
χερσαίας ζώνης θα εξυπηρετεί τις κτιριακές εγκαταστά¬ 
σεις, ενώ θα συνδεθεί και με τους πυργίσκους παροχών 
στα κρηπιδώματα και τους πλωτούς προβλήτες του. 
Προβλέπεται επίσης η εγκατάσταση δικτύου επικοι¬ 
νωνίας ν.Η.Ρ. 

Οι ηλεκτρικές εγκαταστάσεις του Τουριστικού Λιμένα 
θα περιλαμβάνουν τα εξής δίκτυα: 

• Δίκτυο φωτισμού. 

• Το δίκτυο ηλεκτροφωτισμού θα καλύπτει όλους τους 
χερσαίους χώρους της Μαρίνας, ώστε να εξασφαλίζο¬ 


νται συνθήκες ασφαλούς προσπέλασης, εργασίας και 
φύλαξης των εγκαταστάσεων. 

• Ηλεκτρικές εγκαταστάσεις κτιρίων 

• Οι ηλεκτρικές εγκαταστάσεις των κτιρίων θα μελε¬ 
τηθούν και θα κατασκευασθούν βάσει του κτιριοδομικού 
κανονισμού. 

• Δίκτυο παροχής ηλεκτρικού ρεύματος για τα ελλι¬ 
μενισμένα σκάφη. 

• Η παροχή ηλεκτρικού ρεύματος στα ελλιμενισμένα 
σκάφη περιγράφεται σε προηγούμενη παράγραφο. 

• Αντλίες. 

Ο Τουριστικός Λιμένας θα είναι εφοδιασμένος με ηλε¬ 
κτροκίνητες αντλίες για: 

-Ύδρευση/άρδευση 

- Πυρόσβεση 

- Μεταφορά των λυμάτων 

- Λειτουργία του σταθμού καυσίμων. 

Η όλη εγκατάσταση θα συνδεθεί με το δίκτυο της 
ΔΕΗ ενώ προβλέπεται η εγκατάσταση υποσταθμού στο 
χώρο του Τουριστικού Λιμένα. 

Δίκτυο πυρόσβεσης 

Στη χερσαία ζώνη του Τουριστικού Λιμένα προβλέπε- 
ται η εγκατάσταση πλήρους συστήματος πυρόσβεσης 
για την προστασία των επισκεπτών, του προσωπικού, 
των σκαφών και των εγκαταστάσεων γενικότερα. Συγκε¬ 
κριμένα θα τοποθετηθούν πυροσβεστικές φωλιές, βάσει 
των κανονισμών της Πυροσβεστικής Υπηρεσίας, οι οποί¬ 
ες θα είναι παρόμοιες με αυτές που θα εγκατασταθούν 
στα κρηπιδώματα και τους πλωτούς προβλήτες. 

Μέσα πρόληψης και καταπολέμησης της ρύπανσης 

Προβλέπεται η εγκατάσταση κάδων συλλογής των 
στερεών απορριμμάτων σε ολόκληρο το χερσαίο χώρο 
του Τουριστικού Λιμένα. Η αποκομιδή των απορριμμά¬ 
των θα γίνεται τακτικά και αυτά θα διατίθενται νόμιμα 
στον κατάλληλο χώρο του Δήμου Ναυπλίου. 

Για την περίπτωση διαρροής καυσίμων ή ελαίων μη¬ 
χανών στη θάλασσα, προβλέπεται η προμήθεια πλωτών 
φραγμάτων (οίΙ άοοπιε) τα οποία θα χρησιμοποιούνται 
για την απομόνωση των πετρελαιοκηλίδων, καθώς και 
αντλητικού συστήματος για την συλλογή τους. Τα πλω¬ 
τά φράγματα θα πρέπει να είναι επαρκή έτσι ώστε να 
αποφευχθεί η επέκταση της ρύπανσης σε περίπτωση 
ατυχήματος. Επίσης προβλέπεται η προμήθεια διασκορ- 
πιστικών χημικών ουσιών για την διάλυση πετρελαιο¬ 
ειδών. 

Προϋπολογισμός έργου 

Ο προϋπολογισμός των έργων κατασκευής του Του¬ 
ριστικού Λιμένα, που αποτελείται από τα Λιμενικά έργα 
-Έργα χερσαίας ζώνης και Η/Μ εγκαταστάσεις και δί¬ 
κτυα ανέρχεται στα 23.400.000 (€). 

Ο φορέας διαχείρισης οφείλει να μεριμνήσει ώστε: 

• Να ληφθούν όλες οι νόμιμες άδειες και εγκρίσεις 
που αφορούν στην εκτέλεση των υπ’ όψη έργων από 
όλες τις συναρμόδιες Υπηρεσίες. 

• Να ακολουθήσει την προβλεπόμενη από το ν. 3010/ 
2002 διαδικασία για την περιβαλλοντική αδειοδότηση 
του έργου. 

• Να τηρηθούν οι διατάξεις του ν. 3028/2002 «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

• Να εφοδιασθεί με όλα τα απαραίτητα τεχνικά μέσα 
και εξοπλισμό αντιμετώπισης έκτακτων περιστατικών 
ρύπανσης της θάλασσας από πετρελαιοειδή (πλωτά 

Φράγματα, απορροφητικές-διασκορπιστικές ουσίες 
κλπ.) που θα υποδειχθούν από την οικεία Λιμενική Αρχή 
καθώς και τη σχεδίαση που θα εφαρμόζεται σε παρό¬ 
μοια περιστατικά. 

• Να τηρηθούν τα ισχύοντα από τη νομοθεσία, περί 
διάθεσης των λυμάτων-αποβλήτων που θα προέρχο¬ 
νται από τις χερσαίες-παράκτιες (υπάρχουσες και νέες) 
εγκαταστάσεις της ευρύτερης περιοχής του έργου. 

• Να μην δημιουργηθούν οποιοσδήποτε μορφής προ¬ 
βλήματα στην εύρυθμη λειτουργία και ασφάλεια της 
ναυσιπλοΐας. 

• Να εξασφαλισθεί η ασφαλής διέλευση και άνετη 
προσόρμιση σκαφών από τυχόν περιορισμούς κατά το 
χρόνο κατασκευής των έργων. 

• Να κατασκευασθεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία βάσει 
της 10/2002 Πυροσβεστικής Διάταξης. 

• Να προβλεφθεί η δυνατότητα παροχής σωστικών 
μέσων και προστασίας έναντι ναυτιλιακών κινδύνων. 

• Να διατίθενται υλικά και μέσα απορρύπανσης που 
θα υποδειχθούν από την οικεία Λιμενική Αρχή και να 
τηρούνται τα προβλεπόμενα από το ν. 743/1977 (ΦΕΚ 
319Α) και την υπ’ αριθμ. 3418/07/02 (ΦΕΚ 712Β) κοινή 
υπουργική απόφαση «Μέτρα και όροι για τις λιμενικές 
εγκαταστάσεις παραλαβής αποβλήτων που παράγονται 
στα πλοία και καταλοίπων φορτίων». 

• Να εφοδιασθεί πριν την έναρξη των εργασιών, με 
την προβλεπόμενη στο άρθρο 260 του Γενικού Κανο¬ 
νισμού Λιμένων άδεια, από την οικεία Λιμενική Αρχή, η 
οποία και θα υποδείξει τυχόν απαραίτητα μέτρα για 
την προστασία του θαλάσσιου περιβάλλοντος και την 
αποφυγή ατυχημάτων κατά την διάρκεια εκτέλεσης 
των έργων. 

• Να ληφθούν όλα τα απαραίτητα μέτρα κατά την 
εκτέλεση των εργασιών και την λειτουργία των έργων 
ώστε να μην προκύψει κίνδυνος πρόκλησης ατυχήματος 
στους χερσαίους και θαλάσσιους χώρους. 

• Να ληφθούν υπόψη όλες οι ισχύουσες διατάξεις περί 
προσβασιμότητας και προσπελασιμότητας ατόμων με 
ειδικές ανάγκες και όσα αναγράφονται στον ν. 3057/ 
2002 και στο ν. 2831/2000 με τον οποίο τροποποιήθη¬ 
κε ο Γ.Ο.Κ. (ν. 1577/1985) και αφορούν την εξασφάλιση 
πρόσβασης και προσπελασιμότητας δημοσίων χώρων 
από άτομα με ειδικές ανάγκες. 

• Να εξασφαλιστεί η ασφαλής αγκύρωση των πλω¬ 
τών προβλητών στο βυθό, προκειμένου να αποτραπεί 
τυχόν αποκοπή τους, με αποτέλεσμα τη δημιουργία 
ναυτιλιακού κινδύνου. 

• Να προσκομιστεί πιστοποιητικό από αναγνωρισμένο 
νηογνώμονα, που θα αναφέρεται στην ασφαλή αγκυ¬ 
ροβολιά - πλευστότητα των πλωτών προβλητών, όπως 
και τη μη τοξικότητα των υλικών. 

• Να μελετηθεί το έργο ώστε να μην αχρηστευτεί η 
τελευταία θέση πλαγιοδέτησης της εμπορικής προβλή¬ 


τας στα όρια της μαρίνας και να επανελεγχθεί η θα¬ 
λάσσια ζώνη της μαρίνας σε σχέση με τα εκτελεσθέντα 
έργα του εμπορικού τομέα. 

• Να μελετηθεί η προσαρμογή με το εκτελεσθέν έργο 
στον εμπορικό τομέα και να συμπεριληφθεί η τυχόν 
απαιτούμενη αποκατάσταση ή προσαρμογή στα προς 
εκτέλεση έργα της μαρίνας. 

• Το Δημοτικό Λιμενικό Ταμείο Ναυπλίου να εξασφα¬ 
λίσει τις αναγκαίες χρήσεις για την εύρυθμη λειτουργία 
του Λιμένα και του παρακείμενου αστικού ιστού. 

• Να τηρηθούν οι παρατηρήσεις του Κεντρικού Αρ¬ 
χαιολογικού Συμβουλίου (Κ.Α.Σ.) και της Επιτροπής Σχε- 
διασμού & Ανάπτυξης Λιμένων (Ε.Σ.Α.Λ.) και να υπάρξει 
έγγραφη έγκριση από ΕΠΑΕ (Ελεγχος Αρχιτεκτονικής 
Επιτροπής). 

• Να φωτοσημανθούν τα έργα σύμφωνα με τα σχέδια 
και τις οδηγίες της Υπηρεσίας Φάρων του Πολεμικού Ναυ¬ 
τικού, βάσει του ν. 1629/1951 «Περί Φάρων» όπως ισχύει. 

• Τα βυθοκορήματα από τις εκσκαφές, εφόσον δεν 
εναποτεθούν σε κατάλληλο προς τούτο χώρο στην 
ξηρά, θα διασκορπιστούν σε βάθη μεγαλύτερα των πε¬ 
νήντα (-50) μέτρων, η ισοβαθής των οποίων διέρχεται 
τέσσερα (4) ναυτικά μιλιά Νοτίως της θέσεως κατα¬ 
σκευής των έργων 

• Να εξασφαλισθεί ότι τα βάθη στα πρόσγεια του 
λιμένα θα είναι μεγαλύτερα από εκείνα στο εσωτερικό 
της λιμενολεκάνης αυτού. 

• Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων. 

• Να προβλεφθεί η κατασκευή έργων υποδομής για 
την εγκατάσταση δικτύων ηλεκτροδοτήσεως, υδροδο- 
τήσεως, πυροσβέσεως, κ.λ.π.. 

• Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας τους, προκειμένου να προβεί στην 
έκδοση των σχετικών προαγγελιών για την ενημέρωση 
των ναυτιλομένων. 

• Μετά το πέρας εκτέλεσης των εργασιών κατασκευ¬ 
ής του έργου να αποσταλεί στην ανωτέρω Υπηρεσία 
λεπτομερής οριζοντιογραφία και ακριβές βυθομετρικό 
διάγραμμα προκειμένου να προβεί στην ενημέρωση 
των αντιστοίχων ΧΕΕ και λοιπών ναυτιλιακών βοηθη¬ 
μάτων. 

• Μετά το πέρας εκτέλεσης των έργων, θα πρέπει να 
ληφθεί μέριμνα για επανακαθορισμό των ορίων αιγια- 
λού - παραλίας σύμφωνα με τα προβλεπόμενα από το 
ν. 2160/1993, άρθρο 31 παρ. 8. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2009 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΑΡΚΟΠΟΥΛΟΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 < ανά σελίδα. 

Σε υοοωιί ΡΥΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ,Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 6 ανά 50 σελίδες. 

• Η τιμή πώλησης σε μορφή εά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ,Ε.ΜΗ, σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 ■ ίπΙβΓπβΙ: ΙιΙΙρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ,Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ,Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ,Ε.ΜΗ., από την ιστοσελίδα του Εθνικού Τυπογραφείου (νννννν.θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΚρ://νννννν.ίΙ.()Γ - ί-ίτΐίΐΙ: ννβί)ππ35ΐ6Γ.£ΐ(5)£ΐ·αΓ 












































































